Diari Oficial de la Generalitat Valenciana


Sumari del DOGV 5139, del 21-11-2005 (2005/12201)

ORDE de 15 de novembre de 2005, de la Conselleria de Benestar Social, per la qual es convoca el VII Premi Literari de Narrativa per a Dones.
--------------------------------------------------------------------------------------------------------------------------------------------

### Dades del document

Número de DOGV
:   5139

Data del DOGV
:   21-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12635


Data del document
:   15-11-2005

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * premi cultural
    * dona
    * distinció honorífica
    * literatura

ORDE de 15 de novembre de 2005, de la Conselleria de Benestar Social, per la qual es convoca el VII Premi Literari de Narrativa per a Dones. [2005/X12842]
  
La Direcció General de la Dona és l'òrgan directiu de la Conselleria de Benestar Social, a qui li correspon, segons Decret 120/2003 d'11 de juliol del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social, entre altres funcions, les d'elaborar, promoure i executar les mesures per a fer efectiu el principi d'igualtat de l'home i la dona en tots els àmbits de la vida política, econòmica, cultural, social i laboral de la Comunitat Valenciana.
  
Per a regular i fer efectiu el principi d'igualtat de dones i homes a la Comunitat Valenciana, el Consell va aprovar en data 2 d'abril la Llei 9/2003, de la Generalitat, per a la Igualtat entre Dones i Homes. Així mateix per a desenvolupar accions en la matèria hi ha Polítiques d'Igualtat en el Consell.
  
A fi de promoure i incentivar el paper de la dona en la societat i, atenent a la històrica consideració cultural i social que ha posicionat el gènere femení en clar desavantatge, sobretot quant a les seues oportunitats educacionals i laborals, a proposta de la Direcció General de la Dona s'inclouen en la seua programació anual una sèrie d'activitats entre les quals destaquen un concurs de narrativa per a fomentar la seua creativitat literària i donar-li un via d'expressió, dirigit a dones residents a la Comunitat Valenciana.
  
En virtut de les facultats conferides per Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social, l'article 47-11 del Text Refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991 i l'article 35 de la Llei de la Generalitat Valenciana 5/1983, de 30 de desembre, de Govern Valencià, a proposta de la Direcció General de la Dona
  
ORDENE
  
Article 1
  
És objecte de la present Orde la convocatòria del VII Premi Literari de Narrativa per a Dones i s'aproven les bases per què es regirà la convocatòria, que figuren com a annex I.
  
Article 2
  
El termini de presentació de sol·licituds començarà a partir de l'endemà a la publicació de la present convocatòria en el Diari Oficial de la Generalitat Valenciana i finalitzarà el 24 de febrer del 2006.
  
Article 3
  
La present convocatòria queda condicionada a l'existència en els pressupostos econòmics de l'any 2006, de crèdit adequat i suficient per a això, en l'aplicació pressupostària 72.72.67.7737.077.04.3, havent de publicar-se en el Diari Oficial de la Generalitat Valenciana a este efecte, la Resolució de la Conselleria de Benestar Social en què es determine l'aplicació pressupostària i la quantia global màxima que servisca de suport a esta.
  
Els premis comptaran amb una dotació màxima de 3.200 euros, d'acord amb la distribució següent: Un primer premi de 2.000 euros i 2 accèssits de 600 euros, d'ells un necessàriament haurà de destinar-se a una obra d'una autora que pertanya a una associació de dones.
  
El jurat podrà proposar que es deixe desert qualsevol dels premis i no podrà recaure en la mateixa persona més d'un premi.
  
DISPOSICIONS FINALS
  
Primera
  
S'autoritza la sotssecretària i la directora general de la Dona de la Conselleria de Benestar Social perquè, en l'àmbit de les seues competències, adopten les mesures necessàries per al desenvolupament i l'aplicació d'esta orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
D'acord amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present Orde que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant la consellera de Benestar Social en el termini d'un mes a comptar des de l'endemà de la publicació.
  
b) El recurs contenciós administratiu haurà de presentar-se davant el Tribunal Superior de Justícia de la Comunitat Valenciana en el termini de dos mesos des de l'endemà de la publicació.
  
València, 15 de novembre de 2005
  
La consellera de Benestar Social,
  
ALICIA DE MIGUEL GARCÍA
  
ANNEX I
  
Primera. Objecte
  
És objecte de la present orde la convocatòria del VII Premi Literari de Narrativa i s'aproven les bases per què es regirà la convocatòria, que figuren com a annex I.
  
Segona. Participants
  
Podrà participar en este concurs qualsevol dona major d'edat i resident a la Comunitat Valenciana, tot podent presentar-se fins a 2 obres en valencià o castellà, indistintament. Les obres hauran de ser rigorosament originals i inèdites en tota la seua extensió.
  
Tercera. Condicions tècniques de les obres
  
El tema serà lliure, no excedirà de 12 folis ni serà inferior a 4, mecanografiats a doble espai en DIN A4, valorant-se no obstant, a més de la qualitat de l'obra, la coherència narrativa i la ruptura amb els estereotips masculins i femenins tradicionals.
  
Quarta. Presentació d'originals
  
Els treballs que es presenten aniran acompanyats del butlletí triple d'inscripció el model dels quals s'adjunta en l'annex II, per al seu registre corresponent.
  
Les obres s'entregaran en un sobre gran i tancat, sense firma ni senyal que n'especifique la procedència, excepte la indicació de ser membre d'una associació de dones, figurant únicament en el seu exterior el títol de l'obra.
  
Haurà d'incloure's original i 4 còpies.
  
La part superior de l'annex II (fitxa d'identificació de l'obra) s'apegarà en el sobre tancat que continga l'obra, la part central (resguard per a l'autora) serà tornada a l'autora i la part inferior (fitxa per a la Direcció General de la Dona), junt amb una fotocòpia del seu DNI, s'introduirà en un sobre xicotet i tancat en l'exterior del qual conste el número de registre, que quedarà en poder de la Direcció General de la Dona.
  
En cas que pertanya a una associació de dones haurà d'acreditar-se documentalment en presentar els treballs.
  
Quinta. Termini de presentació
  
Començarà l'endemà de la seua publicació en el Diari Oficial de la Generalitat Valenciana, finalitzant el 24 de febrer del 2005, podent realitzar-se per correu o personalment en qualsevol de les tres seus de la Direcció General de la Dona (C/ Nàquera, 9, 46385 de València, C/ Oscar Esplà, 33-35, 03471 d'Alacant i C/ Ensenyament, 10, 12974 de Castelló),o en qualsevol dels llocs que amb caràcter general reconeix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Sexta. Resolució del concurs
  
D'acord amb la Resolució de 30 de gener del 2001, del conseller de Benestar Social, sobre delegació de l'exercici de competències en determinats òrgans de la Conselleria, la competència per a resoldre la present convocatòria correspon a la directora general de la Dona per delegació de la consellera de Benestar Social, previ veredicte vinculant del Jurat, una vegada examinats els treballs presentats.
  
Els criteris que tindran en compte els membres del Jurat en la valoració de les obres presentades són:
  
- Qualitat literària.
  
- Coherència narrativa.
  
- Defensa de valors no discriminatoris ni sexistes.
  
La puntuació serà d'un terç per a cada un d'estos criteris.
  
El Jurat serà nomenat i presidit per la directora general de la Dona, i estarà format a més de per la presidenta, o persona que delegue, per quatre membres triats d'entre personal de reconegut prestigi en el món cultural i social.
  
El Jurat podrà proposar que es deixe desert qualsevol dels premis i no podrà recaure en la mateixa persona més d'un premi.
  
La no resolució en termini de les sol·licituds produirà l'efecte desestimatori d'estes.
  
La participació en el concurs suposa la plena acceptació de les bases.
  
Sèptima. Premis
  
Es concedirà un primer premi de 2.000 euros i dos accèssits de 600 euros, un necessàriament per a una obra d'una autora que pertanya a una associació de dones. L'import del premi estarà subjecte a la retenció de l'IRPF que marca la llei.
  
L'entrega del Premi del Concurs de Narrativa tindrà lloc en el marc de la XXXVII Fira del Llibre que tindrà lloc a València, en un acte públic que organitzarà la Direcció General de la Dona, amb presència dels membres del Jurat i l'autora guardonada.
  
No es tornaran les obres no guanyadores.
  
Octava. Drets sobre les obres
  
Els treballs premiats seran cedits per les seues autores a la Direcció General de la Dona, qui es reserva el dret de divulgar-los o difondre'ls públicament i reproduir-los, sense que per això les autores, a les quals se'ls reconeix la propietat de les seues obres, no meriten cap dret.
  
Novena. Obligacions dels beneficiaris
  
a) D'acord amb el que disposa l'article 14,1 e) de la Llei 38/2003, de 17 de novembre, General de subvencions, els participants hauran d'acreditar junt amb la sol·licitud que estan al corrent de les seues obligacions tributàries i davant la Seguretat Social.
  
b) Cedir l'obra per mitjà de document escrit, a la Direcció General de la Dona, autoritzant a l'esmentada Direcció General per temps il·limitat i en qualsevol àmbit territorial, per a l'exercici dels drets de reproducció i distribució d'este.
  
Deu. Acceptació de les bases
  
El fet de prendre part en este concurs significa l'acceptació d'estes bases.
  
ANNEX II
  
VII CONCURS LITERARI DE NARRATIVA PER A DONES
  
- NÚM. Registre
  
Títol de l'obra
  
Extensió
  
(FITXA D'IDENTIFICACIÓ DE L'OBRA)
  
????????????????????.
  
NÚM. Registre Autora
  
Adreça CP
  
Tel. Població
  
DNI
  
Títol de l'obra
  
Extensió
  
(RESGUARD PER A L'AUTORA)
  
?????????????????????.
  
NÚM. Registre Autora
  
Adreça CP
  
Tel Població
  
DNI
  
Títol de l'obra
  
Extensió